Baerge

Baerge (Nederlands: Bergen) is 'n plattelandsgemeinte in 't noorde vaan Nederlands Limburg. 't Aontal inwoeners ligk tösse de 13.000 en 14.000, verspreid euver versjèllende kerne aon d'n ooskant vaan de Maos. 't Oppervlak is 109,45 km², daovaan is 3,00km2 water. 

Kerne
De gemeinte umvat de volgende kerne en bijbehurende naobersjappe.
 Ald-Berge (Oud-Bergen)
 Äöje (Aijen)
 De Loj (Wellerlooi)
 Ni-j-Berge (Nieuw-Bergen)
 Baergse Hei (Bergsche Heide)
 Offere (Afferden)
 Blejjenbek (Bleijenbeek)
 Gening
 Hengeland
 Heukelóm (Heukelom)
 't Rimpelt (Rimpelt/Rimpeld)
 Siêbegewâld (Siebengewald)
 Groeëten Horst (Grote Horst)
 Kleinen Horst (Kleine Horst)
 Koekoek
 De Lakej (Lakei)
 Op d'n Belt (Op de Belt)
 Vri'j (Vrij)
 Wel (Well)
 't Knikkerdörp (Knikkerdorp)

Baerge is 'n hendeg bos- en heirieke gemeinte. E groet deil vaan 't zuidelek deil vaan de gemeinte, um en tösse Wel en De Wellerloj,weurt ingenómme door 't Nationaal Park de Maasdune.

Historie
De gemeinte Baerge woort in 1800, oonder Frans bewind, gevörmp oet de aw sjepebenk Baerge en Wel (dèks gewoen Wel geneump), Heie en Offere.Historie vaan Offere De nui gemeinte neumde me nao zien hoofplaots Ald-Baerge. Dit dörp hètde vreuger gewoen Baerge, tot nao d'n Twiede Wereldoorlog de bebouwing aon de ooskant vaan de groete weeg tot e nui dörp (Ni-j-Baerge) oetgreujde.

De gemeinte is sinds häör vörming gein oonderwerp vaan herindeilinge gewees. Roond 2010 waor 'n fusie mèt Gennep en Mook en Middelar aon de orde, meh die is aofgebloze gewore nao proteste vaan Baerge.

Historische inwoenertalle
't Groetste deil vaan zien historie is Baerge, 'n typische plattelandsgemeinte, gestiedeg gegreujd. 'nen Oongewoen explosieve greuj heet 't evels zelde gehad.

{|
|- valign=top
|
{| class=wikitable
! Jaor !! Aontal !! Greuj (gans Limbörg)
|-
| 1830 || 3.445Volkstèlling 1830 || --
|-
| 1840 || 3.663Volkstèlling 1840 - Limbörg || +6,3% (+5,6%)
|-
| 1849 || 4.030Volkstèlling 1849 - Hertogdóm Limbörg: gemeintesgewijs indeiling vaan de provincie || +10,0% (+4,3%)|-
| 1859 || 4.350Volkstèlling 1859 - Plaotseleke indeiling || +7,9% (+4,4%)|-
| 1869 || 4.490Volkstèlling 1869 - Feiteleke of getèlde bevolking in eder gemeinte vaan 't riek || +3,2% (+4,5%)|-
| 1879 || 4.841Volkstèlling 1879 - Limbörg: plaotseleke indeiling || +7,8% (+7,0%)|}
|
 Jaor  Aontal  Greuj (gans Limbörg) 1889  4.819Volkstèlling 1889 - Limbörg  -0,5% (+6,8%) 1899  4.785Volkstèlling 1899 - Limbörg  -0,7% (+10,2%) 1909  5.609Volkstèlling 1909 - Plaotseleke indeiling  +17,2% (+17,8%) 1920  6.206Volkstèlling 1920 - Plaotseleke indeiling  +10,6% (+32,6%) 1930  6.603Volkstèlling 1930 - Plaotseleke indeiling  +6,5% (+25,1%) 1947  8.339Volkstèlling 1947 - Plaotseleke indeiling  +26,3% (+24,2)
|
 Jaor  Aontal  Greuj (gans Limbörg) 1956  9.420Woeningtèlling 1956 - Veurnaomste gegeves per gemeinte  +13,0% (+27,3%) 1960  10.169Volkstèlling 1960 - Bevolking vaan gemeintes en oonderdeile vaan gemeintes  +8,0% (+4,4%) 1971  12.465Volkstèlling 1971 - Plaotseleke indeiling  +22,6% (+13,9%) 2004  13.477  +8,1% 2011  13.351  -0,9%
|}

Opmerking
 In 1971 is 't aontal inwoeners op ganse vieftalle aofgeroond.

Rillatief oontwikkeling vaan 1830 tot 1971
(v1830=100)

Greun: Gemeinte Baerge
Blauw: Provincie Limbörg

Waope
D'n Hoege Raod vaan Adel kós Baerge op 22 jannewarie 1907 e waope touw. De besjrieving in 't rezjister is hendeg summier:

I gedeild a) in goud d'n H. Dionysius, b) in lazuur (blauw) 'ne pijl vaan zèlver (wit); II. in goud de HH. Cosmas en Damianus.

Versjèllende details blieve hei oonbeneump. Toch weurt 't waope in de praktijk ummer 'tzelfde geteikend, en 'n completer besjrieving is de volgende:

Doorsnoje: I. gedeild: a. in goud d'n H. Dionysius in natuurleke kleur, gekleid in 'n toog vaan zèlver en 'ne bisjopsmantel en -möts vaan keel (roed), de hen bove de kop geluf; b. in lazuur 'ne pijl vaan zèlver; II. rechs (veur de beziener links) d'n H. Cosmas in natuurleke kleur, gekleid in 't tuniek vaan zèlver en 'ne mantel vaan keel, mèt 'ne nimbus vaan goud, in de linkerhaand 'ne vijzel vaan 'tzelfde en in de rechterhaand e zweerd vaan zèlver, 't geves vaan goud; links (veur de beziener rechs'') d'n H. Damianus in natuurleke kleur, gekleid wie d'n H. Cosmas, mèt 'n nimbus vaan goud, in de linkerhand e zweerd vaan zèlver, 't geves vaan goud, in de rechterhand 'n vaas vaan zèlver.

't Waope vereineg de symbole vaan de drei aw hierlekhede daan wel sjepebenk. D'n heilege Dionysius waor petroen vaan Heie, de heilege Cosmas en Damianus waore petroene vaan Offere en de pijl kump oet 't zegel vaan Baerge en Wel.Heraldry of the World - Bergen (Li)

Rifferenties

 Externe link 

 Website vaan de gemeinte

Categorie:Gemeintes in Nederlands Limburg
*